
กฎกระทรวง
( พ.ศ. ๒๕๓๙ )
ออกตามความในพระราชบัญญัติการพัฒนาและส่งเสริมพลังงาน พ.ศ.๒๕๓๕
------------------------------------

  

อาศัยอำนาจตามความในมาตรา ๑๒ วรรคสอง และมาตรา ๔๑ แห่งพระราชบัญญัติการพัฒนาและส่งเสริมพลังงาน พ.ศ. ๒๕๓๕ รัฐมนตรีว่าการกระทรวงวิทยาศาสตร์ เทคโนโลยีและสิ่งแวดล้อมออกกฎกระทรวงไว้ ดังต่อไปนี้ 

 
ข้อ ๑ บัตรประจำตัวพนักงาน เจ้าหน้าที่ให้เป็นไปตามแบบท้ายกฎกระทรวงนี้ 

ข้อ ๒ รูปถ่ายที่ติดบัตรประจำตัว ให้ใช้รูปถ่ายที่ถ่ายไม่เกินหกเดือนก่อนวันยื่นคำขอมีบัตรประจำตัว ขนาด ๒.๕ x ๓ เซนติเมตร ครึ่งตัว หน้าตรง แต่งเครื่องแบบข้าราชการ เครื่องแบบพนักงานรัฐวิสาหกิจ หรือชุดสากล ไม่สวมหมวก 

ข้อ ๓ ให้รัฐมนตรีว่าการกระทรวงวิทยาศาสตร์ เทคโนโลยีและสิ่งแวดล้อม เป็นผู้ออกบัตรประจำตัวพนักงานเจ้าหน้าที่ ซึ่งแต่งตั้งจากข้าราชการผู้ดำรงตำแหน่งตั้งแต่ระดับ ๑๐ ขึ้นไป 

ข้อ ๔ ให้อธิบดีกรมพัฒนาและส่งเสริมพลังงานเป็นผู้ออกบัตรประจำตัวพนักงานเจ้าหน้าที่ซึ่งแต่งตั้งจากข้าราชการผู้ดำรงตำแหน่งตั้งแต่ระดับ ๙ ลงมา และพนักงานรัฐวิสาหกิจ 

ข้อ ๕ บัตรประจำตัวพนักงานเจ้าหน้าที่ให้ใช้ได้ตามระยะเวลาที่กำหนดไว้ในบัตร 

 

ให้ไว้ ณ วันที่ ๒๖ กันยายน พ.ศ. ๒๕๓๙ 
            (ลงนาม) ยิ่งพันธ์ มนะสิการ 

รัฐมนตรีว่าการกระทรวงวิทยาศาสตร์เทคโนโลยีและสิ่งแวดล้อม 

แบบบัตรประจำตัวพนักงานเจ้าหน้าที่ 

ท้ายกฎกระทรวง (พ.ศ. ๒๕๓๙) 

ออกตามความในพระราชบัญญัติการพัฒนาและส่งเสริมพลังงาน พ.ศ. ๒๕๓๕ 

 

หมายเหตุ :  ให้มีตรากระทรวงวิทยาศาสตร์ เทคโนโลยีและสิ่งแวดล้อม หรือตรากรมพัฒนาและส่งเสริมพลังงาน แล้วแต่กรณี ประทับที่มุมล่างด้านขวาของรูป 
